Komission asetus (EY) N:o 522/96, annettu 26 päivänä maaliskuuta 1996, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetussa neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta ja asetuksen (ETY) N:o 2092/91 11 artiklan 1 kohdan täytäntöönpanoa koskevan määräajan jatkamisesta tietyistä kolmansista maista tapahtuvan tuonnin osalta asetuksen (EY) N:o 529/95 muuttamisesta



Virallinen lehti nro L 077 , 27/03/1996 s. 0010 - 0011



KOMISSION ASETUS (EY) N:o 522/96, annettu 26 päivänä maaliskuuta 1996, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetussa neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta ja asetuksen (ETY) N:o 2092/91 11 artiklan 1 kohdan täytäntöönpanoa koskevan määräajan jatkamisesta tietyistä kolmansista maista tapahtuvan tuonnin osalta asetuksen (EY) N:o 529/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1), sellaisena kuin se on viimeksi muutettuna komission asetuksella (EY) N:o 418/96 (2), ja erityisesti sen 11 artiklan, sekä katsoo, että asetuksen (ETY) N:o 2092/91 11 artiklan 1 kohdassa säädetään, että jostakin kolmannesta maasta tuotuja tuotteita voidaan pitää kaupan ainoastaan, jos ne ovat peräisin kyseisen artiklan 2 kohdassa vahvistettujen edellytysten mukaisesti laaditussa luettelossa olevasta kolmannesta maasta, komission asetuksessa (EY) N:o 529/95 (3) siirretään asetuksen (ETY) N:o 2092/91 16 artiklan 3 kohdan säännösten mukaisesti 1 päivään maaliskuuta 1996 11 artiklan 1 kohdan vaatimusten täytäntöönpano tietyistä kolmansista maista tulevan tuonnin osalta, neuvoston asetuksen (EY) N:o 1935/95 (4) 1 artiklan 29 ja 30 kohdassa selvennetään asetuksen (ETY) N:o 2092/91 11 artiklan 1 kohdan mukaisten yhteisön tasolla olevien ja 11 artiklan 6 kohdan mukaisten kansallisella tasolla olevien tuontijärjestelyjen sanamuotoa, useat kolmannet maat ovat esittäneet komissiolle pyyntönsä tulla hyväksytyiksi asetuksen (ETY) N:o 2092/91 11 artiklan 1 kohdassa säädettyyn luetteloon ja antaneet komission asetuksen (ETY) N:o 94/92 (5) 2 artiklan 2 kohdassa vaadittavat tiedot, näiden tietojen tarkastelu ja tätä seuranneet keskustelut kyseisten maiden viranomaisten kanssa ovat johtaneet siihen päätelmään, että tietyissä maissa nämä vaatimukset vastaavat yhteisön lainsäädännöstä johtuvia vaatimuksia, on tarpeen säätää tarkoituksenmukaisesta siirtymäkaudesta tässä asetuksessa vahvistettujen muutosten täytäntöönpanemiseksi, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 94/92 liite tämän asetuksen liitteellä. 2 artikla Korvataan asetuksen (EY) N:o 529/95 1 artiklassa sanat "kahdellatoista kuukaudella" sanoilla "kahdellakymmenelläneljällä kuukaudella". 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä maaliskuuta 1996. Edellä 1 artiklan säännökset tulevat voimaan kuitenkin vasta 1 päivänä maaliskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 198, 22.7.1991, s. 1 (2) EYVL N:o L 59, 8.3.1996, s. 10 (3) EYVL N:o L 54, 10.3.1995, s. 10 (4) EYVL N:o L 186, 5.8.1995, s. 1 (5) EYVL N:o L 11, 17.1.1992, s. 14 LIITE "LIITE LUETTELO KOLMANSISTA MAISTA JA ASIAANKUULUVAT ERITTELYT ARGENTIINA 1. Tuoteluokat: a) jalostamattomat kasvinviljelytuotteet ja b) elintarvikkeet, jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdassa tarkoitetusta kasviperäisestä ainesosasta; 2. Alkuperä: luokan 1 a) tuotteet ja luonnonmukaisesti kasvatetut luokan 1 b) tuotteiden ainesosat on kasvatettu Argentiinassa; 3. Tarkastuslaitos: Institudo Argentino para la Certificación y Promoción de Productos Agropecuarios Orgánicos SRL (Argencert); 4. Todistuksen antava laitos: katso 3 kohta; 5. Luetteloon sisällyttämisen kestoaika: 28.2.2001. AUSTRALIA 1. Tuoteluokat: a) jalostamattomat kasvinviljelytuotteet ja b) elintarvikkeet, jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdassa tarkoitetusta kasviperäisestä ainesosasta; 2. Alkuperä: luokan 1 a) tuotteet ja luonnonmukaisesti kasvatetut luokan 1 b) tuotteiden ainesosat on kasvatettu Australiassa; 3. Tarkastuslaitos: Australian Quarantine and Inspection Service (AQUIS); 4. Todistuksen antava laitos: katso 3 kohta; 5. Luetteloon sisällyttämisen kestoaika: 28.2.2001. UNKARI 1. Tuoteluokat: a) jalostamattomat kasvinviljelytuotteet ja b) elintarvikkeet, jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdassa tarkoitetusta kasviperäisestä ainesosasta; 2. Alkuperä: tuotteet on kasvatettu Unkarissa; 3. Tarkastuslaitos: Biokultura Association; 4. Todistuksen antava laitos: katso 3 kohta; 5. Luetteloon sisällyttämisen kestoaika: 28.2.2001. ISRAEL 1. Tuoteluokat: a) jalostetut kasvinviljelytuotteet ja b) elintarvikkeet jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdassa tarkoitetusta kasviperäisestä ainesosasta; 2. Alkuperä: luokan 1 a) tuotteet ja luonnonmukaisesti kasvatetut luokan 1 b) tuotteiden ainesosat on kasvatettu Israelissa; 3. Tarkastuslaitos: maatalousministeriön kasvinsuojelu- ja tarkastusosasto tai teollisuus- ja kauppaministeriön vientiin tarkoitettujen elintarvikkeiden ja kasvituotteiden tarkastusyksikkö; 4. Todistuksen antava laitos: katso 3 kohta; 5. Luetteloon sisällyttämisen kestoaika: 28.2.2001. SVEITSI 1. Tuoteluokat: jalostetut kasvinviljelytuotteet ja b) elintarvikkeet, jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdassa tarkoitetusta kasviperäisestä ainesosasta; 2. Alkuperä: luokan 1 a) tuotteet ja luonnonmukaisesti kasvatetut luokan 1 b) tuotteiden ainesosat on kasvatettu Sveitsissä; 3. Tarkastuslaitos: Vereinigung Schweizerischer Biologischer Landbauorganisationen (VSBLO) tai Institut für Marktökologie (IMO); 4. Todistuksen antava laitos: katso 3 kohta; 5. Luetteloon sisällyttämisen kestoaika: 28.2.2001."